Bennay Waɛli

Bennay Waɛli d yiwen n umeɣnas n timunent n tmurt n Dzayer . Illul deg tazwara n isegwasen n ɛcrin, yemmut deg usegwas n 1957 .

D yiwen n umeɣnas daɣen n timuzɣa, n Lezzayer anda ilaq ad yilli umkan i Tmaziɣt.

Tameddurt-is

Bennay Waɛli illul deg taddart n Lǧemɛa n Sarriǧ deg lɛarc n At Frawsen . Asmi yella d amectuḥ, Bennay Waɛli yeffeɣ deg taddart. Iṛuḥ ar temnaḍt n Lezzayer am waṭas n Yeqbayliyen di tallit-nni.

Yekcem ar Ukabar n Wegdud Azzayri (PPA) deg tezwara n isegwasen n rebɛin. Yettusemma-d d aqarru n ukabar-aggi deg tama n Ǧerǧer .

Yettiki daɣen deg terbaɛt yettwassnen s yisem n "Groupe d'étudiant de Ben Aknun", ar tama n Ḥusin Nat Ḥmed , Ɛumar Usediq , Aɛmar At Ḥemmuda , Mbarek n At Mangellat . Tarbaɛt-agi ad tuɣal ad tennaɣ ɣef umkan n Tmaziɣt deg Lzzayer. D Bennay Waɛli ara yillin ɣef uqarruy n terbaɛt-agi.

Ɣef wanect-a Bennay Waɛli yettwanɣa deg useggwas n 1957 deg taddart-is.